जम्मू-कश्मीर :पुंछ में पाकिस्तान ने फिर किया सीजफायर का उल्लंघन
जम्मू और कश्मीर के पुंछ जिले में शुक्रवार को पाकिस्तान ने सीमा रेखा (एलओसी) पर भारतीय ठिकानों पर फिर जमकर गोलीबारी की।
जम्मू: जम्मू और कश्मीर के पुंछ जिले में शुक्रवार को पाकिस्तान ने सीमा रेखा (एलओसी) पर भारतीय ठिकानों पर फिर जमकर गोलीबारी की। रक्षा मंत्रालय के प्रवक्ता कर्नल देवेन्दर आनन्द ने कहा, आज सुबह साढ़े आठ बजे पाकिस्तान ने बिना किसी उकसावे के सीजफायर का उल्लंघन किया। पाकिस्तान ने पुंछ जिले के मनकोट सेक्टर में एलओसी के पास भारतीय ठिकानों पर गोलीबारी की। भारतीय सेना ने भी पाकिस्तान को कड़ा जवाब दिया।गुरुवार को भी पाकिस्तान ने पुंछ में ही कई जगहों पर सीजफायर का उल्लंघन किया था।इस साल सीजफायर उल्लंघन में 24 भारतीय नागरिकों की मौत हो चुकी है और 100 से ज्यादा भारतीय नागरिक घायल हो गए हैं। पाकिस्तान ने जनवरी से अब तक 2,730 बार सीजफायर का उल्लंघन किया है।सीमा पर बसे गांवों में लोगों को इससे भारी परेशानियों का सामना करना पड़ रहा है।इनपुट-आईएएनएस